PMIndiaData/PMIndiaSum huggingface dataset:
প্রধানমন্ত্রীক সাক্ষাৎ পিএমএনচিএইচৰ প্ৰতিনিধি  দলৰ,  মঞ্চৰ ল’গ’ উপহাৰ

প্রসূতি, নবজাতক এবং শিশুৰ স্বাস্থ্য সম্পর্কীয় সহযোগিতা মঞ্চৰ (পিএমএনচিএইচ) এটি প্ৰতিনিধি দলে আজি প্রধানমন্ত্রী শ্রী নৰেন্দ্র মোদীক সাক্ষাৎ কৰে। প্রতিনিধি দলত সদস্যসকলৰ হ’ল ক্ৰমে কেন্দ্ৰীয় স্বাস্থ্য আৰু পৰিয়াল কল্যান মন্ত্ৰী শ্ৰী জে পি নড্ডা, চিলিৰ প্ৰাক্তন ৰাষ্ট্ৰপতি তথা পিএমএনচিএইচ পৰিষদৰ হ’বলীয়া সভাপতি ড০ মিচেল বেকলেট আৰু ইউনিচেফৰ শুভ বাৰ্তাবাহক দূত তথা বিশিষ্ট অভিনেত্রী শ্রীমতী প্রিয়ংকা ছোপ্ৰা আৰু পিএমএনচিএইচ মঞ্চৰ তিনি বিশিষ্ট কর্মকর্তা শ্রী এ কে চৌবে, স্বাস্থ্য আৰু পৰিয়াল কল্যাণ বিভাগৰ ৰাজ্যিক মন্ত্রীৰ লগতে স্বাস্থ্য আৰু পৰিয়াল কল্যাণ বিভাগৰ সচিব শ্রীমতী প্রীতি ছুদান। ২০১৮ৰ ১২ আৰু ১৩ ডিচেম্বৰত নতুন দিল্লীত অনুষ্ঠিত হ’বলগীয়া মঞ্চৰ চলিত বৰ্ষৰ সন্মিলনলৈ আমন্ত্রণ জনোৱাৰ উদ্দেশ্যেই তেওঁলোকে আজি প্রধানমন্ত্রীক সাক্ষাৎ কৰে। সন্মিলনত বিভিন্ন দেশৰ ৰাষ্ট্রপ্রধান তথা স্বাস্থ্যমন্ত্রীৰ লগতে দেশ-বিদেশৰ ১,২০০জন প্রতিনিধিও উপস্থিত থাকিব। বিশ্বৰ ৯২খন দেশ তথা ১ হাজাৰতকৈও অধিক সংস্থা তথা প্রতিষ্ঠানক পিএমএনচিএইচ নামৰ এই বিশ্ব পৰ্যায়ৰ মঞ্চটি গঠিত হৈছে। প্ৰধানমন্ত্ৰী মোদী এই মঞ্চৰ পৃষ্ঠপোষক হিচাপে লাভ কৰা আমন্ত্রণ অতি আনন্দৰে গ্রহণ কৰে। মঞ্চৰ এটি ল’গ’ও প্রতিনিধিসকলৰ ফালৰ পৰা প্রধানমন্ত্রীক উপহাৰ দিয়া হয়। ড০ মিচেল বেকলেটে এই বিশ্ব মঞ্চৰ উদ্দেশ্য আৰু কর্মপ্রচেষ্টা ব্যাখ্যা কৰি তাৰ কাম-কাজ কেনেদৰে আগুৱাই নিব পৰা যায়, সেই সম্পর্কে প্রস্তাৱ আৰু পৰামর্শ আগবঢ়োৱাৰ বাবে প্ৰধানমন্ত্ৰীক আহ্বান জনায়। তেওঁ কয় যে মঞ্চই নাৰী সবলকীৰণ আৰু শিশু তথা কিশোৰৰ সৰ্বাংগীন কল্যাণৰ লক্ষ্যৰে মঞ্চৰ কাম-কাজে অনগাত দিনত আৰু অধিক প্রসাৰিত কৰাটো বিচাৰে। তেওঁ গুজৰাটৰ মুখ্যমন্ত্রী হৈ থকা সময়ত বেচৰকাৰী খণ্ডৰ সৈতে সহযোগিতাৰ ভিত্তিত মহিলাসকলৰ চিকিৎসালত প্রসৱ সম্পর্কীয় কার্যসূচীৰ ৰূপায়ণ সম্পর্কে তেওঁৰ অভিজ্ঞতা ব্যক্ত কৰি প্রধানমন্ত্রীয়ে কয় যে গাঁৱৰ দৰিদ্র আৰু গর্ভৱতী মহিলাসকলৰ প্রয়োজনীয় পুষ্টিৰ বাবে সকলোধৰণৰ ব্যৱস্থা গ্রহণ কৰা হৈছিল। এই কাৰ্যসূচীত সহযোগিতা আগবঢ়োৱাৰ উদ্দেশ্যে সামূহিকভাৱে বিভিন্ন সংস্থা আৰু সংগঠনেও সেই সময়ত আগুৱাই আহিছিল। প্ৰধানমন্ত্ৰীয়ে প্রতিনিধি দলক কয় যে অংশগ্রহণেৰ জৰিয়তেই অংশীদাৰিত্বৰ প্রসাৰ ঘটে। সেয়েহে পুষ্টি, বিয়াৰ সঠিক বয়স, প্রাক্‌-প্রসৱ আৰু প্রসৱৰ পাছৰ সময়ত প্রয়োজনীয় ব্যৱস্থা গ্রহণ সম্পর্কীয় প্রচেষ্টাৰ দিশত বিশ্বৰ বিভিন্ন প্রান্তৰ লোকক একেলগে কাম কৰি যাব লাগিব। বিশেষকৈ, নৱপ্ৰজন্ম আৰু যুৱক-যুৱতীসকলে উৎসাহেৰে এই কামত যোগ দিবলৈ আগুৱাই আহিব পাৰে। এইদৰেই নাৰী, শিশু আৰু বয়ঃসন্ধিকালত উপনীত কিশোৰীসকলৰ বাবে আঁচনিৰ খুঁটিনাটি বিষয়সমূহ ব্যাখ্যা কৰিব পৰা যায়। এই লক্ষ্যৰে সংশ্লিষ্ট বিষয়সমূহ অৱলম্বন কৰিবলৈ এটি অনলাইন কুঁইজ প্রতিযোগিতা আয়োজন কৰি সফল প্রতিযোগীসকলক ডিচেম্বৰত অনুষ্ঠিত হ’বলগীয়া সন্মিলনত পুৰস্কৃত কৰাৰো প্রস্তাৱ দিয়ে প্ৰধানমন্ত্ৰীয়ে।
অৰুণাচল প্ৰদেশৰ ৰাজধানী ইটানগৰৰ হোলংগীস্থিত গ্ৰীনফিল্ড বিমানবন্দৰক “ডনি-প’ল’ বিমানবন্দৰ, ইটানগৰ” হিচাপে নামকৰণত কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত কেন্দ্ৰীয় কেবিনেটে ইটানগৰৰ হোলংগীস্থিত গ্ৰীনফিল্ড বিমানবন্দৰক “ডনি প’ল’ বিমানবন্দৰ, ইটানগৰ” হিচাপে নামকৰণত অনুমোদন জনাইছে। অৰুণাচল প্ৰদেশ ৰাজ্য চৰকাৰে বিমানবন্দৰটোৰ নাম ‘ডনি প’ল’ বিমানবন্দৰ, ইটানগৰ’ হিচাপে প্ৰস্তাৱ গ্ৰহণ কৰিছিল।এই নামে সূৰ্য্য (ডনি) আৰু চন্দ্ৰ (প’ল’)ৰ প্ৰতি জনসাধাৰণৰ শ্ৰদ্ধাৰ প্ৰতিফলনেৰে ৰাজ্যখনৰ পৰম্পৰা আৰু সমৃদ্ধ সাংস্কৃতিক ঐতিহ্যকে সূচিত কৰে। ভাৰত চৰকাৰে ২০১৯ ৰ জানুৱাৰীত হোলংগী গ্ৰীনফিল্ড বিমানবন্দৰৰ উন্নয়নৰ বাবে ‘নীতিগত’ অনুমোদন জনাইছিল।ভাৰতীয় বিমানবন্দৰ প্ৰাধিকৰণে () কেন্দ্ৰীয় চৰকাৰ আৰু অৰুণাচল প্ৰদেশ ৰাজ্য চৰকাৰৰ সহযোগত ৬৪৬ কোটি টকাব্যয়সাপেক্ষে এই প্ৰকল্পটো নিৰ্মাণ কৰে।
ভিডিঅ’ কনফাৰেন্সযোগে কৃষি কুম্ভ অনুষ্ঠানত ভাষণ আগবঢ়ালে প্ৰধানমন্ত্ৰীয়ে

প্ৰধানমন্ত্রী শ্রী নৰেন্দ্ৰ মোদীয়ে আজি ভিডিঅ’ কনফাৰেন্সযোগে লক্ষ্ণৌত আয়োজিত কৃষি কুম্ভ অনুষ্ঠানত ভাষণ আগবঢ়ায়৷ কৃষকসকলৰ এই সমাৱেশ নতুন প্ৰযুক্তি গ্ৰহণৰ ক্ষেত্রত সুদূৰপ্ৰসাৰী ভূমিকা পালন কৰিব আৰু কৃষিক্ষেত্রত অধিক সুযোগ–সুবিধাৰ সৃষ্টি কৰিব বুলি প্ৰধানমন্ত্রীয়ে আশা প্ৰকাশ কৰে। খাদ্যশস্য সংগ্ৰহ ব্যৱস্থাৰ সুবিধা ধাৰাবাহিকভাবে বৃদ্ধি কৰাৰ বাবে প্ৰধানমন্ত্ৰী মোদীয়ে উত্তৰপ্ৰদেশ চৰকাৰে গ্ৰহণ কৰা প্ৰচেষ্টাৰ শলাগ লয়৷ তেওঁ কয় যে কৃষকসকল হৈছে সেইসকল ব্যক্তি যিসকলে দেশক আগুৱাই নিছে। ২০২২ চনত কৃষকসকলৰ উপার্জন দুগুণ কৰাৰ লক্ষ্যৰে কেন্দ্রীয় চৰকাৰৰ প্ৰতিশ্ৰুতিৰ কথাও তেওঁ পুনৰ দোঁহাৰে। এই প্ৰসংগত তেওঁ কৃষকসকলৰ কল্যাণাৰ্থে উৎপাদন খৰচ হ্ৰাস কৰি লাভ বৃদ্ধিৰ লক্ষ্যৰে চৰকাৰৰ একাধিক পদক্ষেপৰ বিষয়ে উল্লেখ কৰে।অনাগত দিনত দেশজুৰি কৃষিক্ষেত্রত ব্যাপক হাৰত সৌৰশক্তিচালিত পাম্প স্থাপন কৰা হ’ব বুলিও তেওঁ সদৰি কৰে। বিজ্ঞানৰ সুফল কৃষিক্ষেত্রত উপলব্ধ কৰোৱাৰ বাবে চৰকাৰে প্ৰচেষ্টা অব্যাহত ৰাখিছে। বাৰাণসীত ধান গৱেষণা কেন্দ্ৰ স্থাপনৰ লক্ষ্যৰে এয়া এক পদক্ষেপ বুলি প্ৰধানমন্ত্ৰী মোদীয়ে উল্লেখ কৰে। কৃষিখণ্ডত মূল্য সংযোজনৰ প্ৰয়োজনীয়তাৰ কথাও প্ৰধানমন্ত্রীয়ে গুৰুত্ব সহকাৰে উল্লেখ কৰে। তেওঁ কয় যে সেউজ বিপ্লৱৰ পাছত এতিয়া দুগ্ধ উৎপাদন, মৌ উৎপাদনৰ সমান্তৰালভাৱে কুঁকুৰা উৎপাদন আৰপ মীনপালনৰ ওপৰত সৰ্বাধিক গুৰুত্ব দিয়া হৈছে৷ কৃষি কুম্ভ অনুষ্ঠানত জলসম্পদৰ উপযুক্ত ব্যৱহাৰ, খাদ্যশস্য মজুত ৰখাৰ ক্ষেত্রত অত্যাধূনিক প্ৰযুক্তিৰ ব্যৱহাৰ আৰু কৃষিখণ্ডত আধুনিক প্ৰযুক্তিৰ ব্যৱহাৰৰ দৰে গুৰুত্বপূর্ণ বিষয়ক লৈ প্ৰধানমন্ত্রীয়ে আলোচনা কৰাৰ আহ্বান জনায়। শস্য চপোৱাৰ পাছত গছবোৰৰ গুৰি পুৰি পেলোৱাৰ ক্ষেত্রত কৃষকসকলৰ প্ৰয়োজনীয় সাহায্য আগবঢ়োৱাৰ বাবে তেওঁ নতুন প্ৰযুক্তি আৰু পন্থা উদ্ভাৱনৰ ওপৰতো গুৰুত্ব প্ৰদান কৰে৷
ধনু যাত্রা আৰম্ভ হোৱাৰ বাবে সকলোকে শুভেচ্ছা প্ৰধানমন্ত্ৰী

প্রধানমন্ত্রী শ্রী নৰেন্দ্র মোদীয়ে ধনু যাত্রা আৰম্ভ হোৱাৰ বাবে সকলোকে শুভেচ্ছা জনাইছে৷ ধনু যাত্রা ওড়িশাৰ সংস্কৃতিৰ সৈতে জড়িত৷ এক টুইটযোগে প্রধানমন্ত্রীয়ে কয়, “বৰ্ণাঢ্য ধনু যাত্রা ওড়িশাৰ সংস্কৃতিৰ সৈতে জড়িত। এই যাত্রা আৰম্ভ হোৱাৰ বাবে মই সকলোকে শুভেচ্ছা জনাইছো। ধনু যাত্রাই আমাৰ সমাজলৈ সম্প্রীতি আৰু আনন্দৰ বার্তা কঢ়িয়াই আনক।”
ব্ৰিক্স আন্তঃবেংক সহযোগিতা ব্যৱস্থাৰ অধীনত এক্সিম বেংকৰদ্বাৰা ক) আন্তঃবেংক স্থানীয় মূদ্ৰা ঋণ সীমাৰ চূক্তি আৰু খ) ঋণ মূল্যায়ন সহযোগিতা চূক্তি স্বাক্ষৰৰ প্ৰস্তাৱত কেবিনেটৰ অনুমোদন

প্ৰধান মন্ত্ৰী শ্ৰী নৰেন্দ্ৰ মেদীৰ পৌৰোহিত্বত অনুষ্ঠিত কেন্দ্ৰীয় কেবিনেটৰ বৈঠকত ব্ৰিক্স আন্তঃবেংক সহযোগিতা ব্যৱস্থাৰ অধীনত এক্সিম বেংকৰদ্বাৰা ক) আন্তঃবেংক স্থানীয় মূদ্ৰা ঋণ সীমাৰ চূক্তি আৰু খ) ঋণ মূল্যায়ন সহযোগিতা চূক্তি স্বাক্ষৰৰ প্ৰস্তাৱত অনুমোদন জনোৱা হয়। যিহেতু দুয়োখন চূক্তিয়েই একো ছত্ৰছায়াতে আৱদ্ধ, সেয়ে এক্সিম বেংকৰ পৰিচালকসকলৰ হাতত তেওঁলোকৰ ব্যক্তিগত কাম-কাজ তথা যিকোনো সিদ্ধান্ত লোৱাৰ অধিকাৰ থাকিব। প্ৰভাৱ এই দুয়োখন চূক্তিয়ে ব্ৰিক্সৰ অন্তৰ্গত ৰাষ্ট্ৰসমূহৰ মাজত পাৰস্পৰিক আগ্ৰহ থকা ৰাজনৈতিক আৰু অৰ্থনৈতিক ক্ষেত্ৰত বহুপাক্ষিক সহযোগিতা স্থাপনত সহায় কৰিব। এই দুয়োখন চূক্তিৰ স্বাক্ষৰৰ ফলত এক্সিম বেংকে আন্তঃৰাষ্ট্ৰীয় প্ৰেক্ষাপটত বহুলভৱে বিকশিত বিত্তীয় সংস্থা যেনে, চি ডি এচ, ভি ই বি আদিৰ সৈতে ফেৰ মাৰিব পাৰিব।এই সংস্থাসমূহৰ লগত দ্বিপাক্ষিক সম্পৰ্ক গঢ়ি তোলাৰ ক্ষেত্ৰতো সুবিধা হ’ব। পটভূমিঃ এক্সিম বেংকে আন্তঃৰাষ্ট্ৰীয় প্ৰেক্ষাপটত ভাৰতীয় বাণিজ্যক প্ৰচাৰ আৰু প্ৰসাৰত সহায় কৰি আহিছে।প্ৰযুক্তিৰ আমদানি, সামগ্ৰীৰ উন্নয়ন তথা ৰপ্তানি, বিদেশত বিনিয়োগ আদি বিভিন্ন ক্ষেত্ৰত ই ভাৰতীয় বাণিজ্যক এক প্ৰতিযোগিতামূলক পৰিৱেশৰ লগত খাপ খুউৱাত সহায় কৰি আহিছে। আন্তঃবেংক স্থানীয় মূদ্ৰা ঋণ সীমাৰ চূক্তি পোনতে ব্ৰিক্স আন্তঃবেংক সহযোগিতা ব্যৱস্থাৰ অধীনত হোৱা আন্তঃবেংক স্থানীয় মূদ্ৰা ঋণ সীমাৰ চূক্তিৰ সময়সীমা আছিল পাঁচ বছৰ যিটো ২০১৭ বৰ্ষৰ মাৰ্চ মাহত উকলিল।বহু সদস্যই ২০১২ চনৰ দ্বিপাক্ষিক চূক্তিত চূক্তিৱদ্ধ হ’ল। ঋণ মূল্যায়ন সহযোগিতা চূক্তি ইয়াৰ ফলত ব্ৰিক্সৰ অন্তৰ্গত ৰাষ্ট্ৰসমূহৰ মাজত পাৰস্পৰিক ঋণৰ আদান-প্ৰদান সম্ভৱ হব।সীমাৰ পৰিধি ভেদি ঋণৰ আদান-প্ৰদানৰ বাবে ই এক আদৰ্শ ব্যৱস্থা হৈ পৰিব। ভৱিষ্যতে এনে ব্যৱস্থাই ব্ৰিক্সৰ অন্তৰ্গত ৰাষ্ট্ৰসমূহৰ মূল্যাঙ্কনৰ বিকল্প সংস্থা হিচাপেও কাম কৰাৰ সম্ভাৱনা আছে। এই দুয়োখন চূক্তিত ২০১৭ চনত চীনৰ জিয়ামেনত যোৱা ৪ ছেপ্তেম্বৰ তাৰিখে গঠিত হোৱা জিয়ামেন ডিক্লাৰেশ্যনৰ ওপৰতো আলোকপাত কৰিছে।
বিশিষ্ট গণিতজ্ঞ আৰু পদ্মশ্ৰী সন্মান প্ৰাপক শ্ৰী আৰ এল কাশ্যপৰ দেহাৱসানত প্ৰধানমন্ত্ৰীৰ শোক

বিশিষ্ট গণিতজ্ঞ আৰু পদ্মশ্ৰী সন্মান প্ৰাপক শ্ৰী আৰ এল কাশ্যপৰ দেহাৱসানত প্ৰধানমন্ত্ৰী শ্ৰী নৰেন্দ্ৰ মোদীয়ে গভীৰ শোক প্ৰকাশ কৰিছে। এই সন্দৰ্ভত প্ৰকাশ কৰা টুইটত প্ৰধানমন্ত্ৰীয়ে কয়; “শ্ৰী আৰ এল কাশ্যপ এগৰাকী বহুমুখী প্ৰতিভাসম্পন্ন আৰু মহান পণ্ডিত। তেওঁ সমৃদ্ধ গণিতীয় আৰু বৈজ্ঞানিক জ্ঞানৰে পৰিপুষ্ট আছিল। ভাৰতৰ সাংস্কৃতিক মূলক লৈ তেওঁ সদায়ে গৌৰৱ বোধ কৰি অহাৰ লগতে বৈদিক অধ্যয়নৰে নিজৰ এক সুকীয়া পৰিচিতি গঢ়িব খুজিছিল। তেওঁৰ মৃত্যুৱে বাৰুকৈয়ে ব্যথিত কৰিছে। পৰিয়ালবৰ্গৰ প্ৰতি সমবেদনা জ্ঞাপন কৰিছো। ওঁম শান্তি।
প্রধানমন্ত্রীয়ে গল্ফ খেলুৱৈ অদিতি অশোকৰ ক্রীড়া নৈপুণ্য আৰু দৃঢ়তাৰ প্রশংসা কৰ

প্রধানমন্ত্রী শ্রী নৰেন্দ্র মোদীয়ে অলিম্পিকত অসাধাৰণ ক্রীড়া নৈপুণ্য প্রদর্শন আৰু মানসিক দৃঢ়তাৰ বাবে গল্ফ খেলুৱৈ অদিতি অশোকৰ প্রশংসা কৰিছে। এটা ট্যুইটত প্রধানমন্ত্রীয়ে কৈছে, “সুন্দৰ খেলা দেখুৱাইছে @aditigolf ! আপুনি #tokyo2020’ত অসাধাৰণ ক্রীড়া নৈপুণ্য আৰু দৃঢ়তা দেখুৱাইছে। খুব অলপৰ কাৰণে পদক হাতৰ পৰা গ'লেও আপুনি যি ক্রীড়া নৈপুণ্য দেখুৱাইছে, সেয়া কোনো ভাৰতীয়তকৈ কম নহয়। আনকি, আপুনি আনৰ বাবে দৃষ্টান্ত হৈ উঠিছে। আপোনাৰ ভৱিষ্যৎ প্রচেষ্টালৈ শুভ কামনা জনাইছো”।
প্ৰধানমন্ত্ৰীৰ ষ্ট’কহম ভ্ৰমণৰ উপলক্ষে স্বাক্ষৰিত তথা বিনিময় কৰা বুজাবুজি চুক্তি আৰু চুক্তিৰ তালিকা ( ১৬-১৭ এপ্ৰিল, ২০১৮)

ভাৰত আৰু ছুইডেনৰ মাজত স্বাক্ষৰিত বুজাবুজি চুক্তি/চুক্তি ভাৰতৰ বিজ্ঞান আৰু প্রযুক্তি মন্ত্রালয় আৰু ছুইডেনৰ উদ্যোগ আৰু উদ্ভাৱন বিষয়ক মন্ত্রালয়ৰ মাজত স্বাক্ষৰিত এক বহনক্ষম ভৱিষ্যতৰ লক্ষ্যৰে ভাৰত-ছুইডেনৰ মাজত সহযোগিতাৰ প্রসংগত যৌথ ঘোষণা পত্ৰ। ভাৰত আৰু ডেনমার্কৰ মাজত স্বাক্ষৰিত বুজাবুজি চুক্তি/চুক্তি ভাৰতৰ গৃহ আৰু নগৰীয়া পৰিক্ৰমা মন্ত্রালয় আৰু ডেনমার্কৰ উদ্যোগ-বাণিজ্য আৰু বিত্ত পৰিক্ৰমা মন্ত্রালয়ৰ মাজত স্মার্ট আৰু বহনক্ষম নগৰ উন্নয়ন সম্পর্কীয় এক সহযোগিতা চুক্তি। ভাৰতৰ কৃষি আৰু কৃষক কল্যাণ মন্ত্রালয়ৰ পশুপালন, দুগ্ধ উৎপাদন আৰু মীনপালন বিভাগৰ সৈতে ডেনমার্কৰ খাদ্য আৰু পৰিৱেশ মন্ত্রালয়ৰ পশু চিকিৎসা আৰু খাদ্য ব্যৱস্থাপনা বিভাগৰ মাজত সহযোগিতা চুক্তি। ভাৰতৰ খাদ্য সুৰক্ষা আৰু গুণগত মান নির্ণায়ক কর্তৃপক্ষ আৰু ডেনমার্কৰ পশু চিকিৎসা আৰু খাদ্য ব্যৱস্থাপনা বিভাগৰ মাজত স্বাক্ষৰিত খাদ্য নিৰাপত্তাৰ ক্ষেত্রত সহযোগিতা প্রসাৰ সম্পর্কীয় বুজাবুজি চুক্তি। ভাৰতীয় কৃষি গৱেষণা পৰিষদ আৰু ডেনমার্কৰ কোপেন হেগেন বিশ্ববিদ্যালয়ৰ ফেকাল্টি অৱ ছায়েন্স বিভাগৰ মাজত কৃষি শিক্ষা আৰু গৱেষণা সম্পর্কিত সহযোগিতা চুক্তি। ভাৰত আৰু আইলেণ্ডৰ মাজত স্বাক্ষৰিত বুজাবুজি চুক্তি/চুক্তি ভাৰতীয় সাংস্কৃতিক সম্পর্ক পৰিষদ আৰু আইলেণ্ড বিশ্ববিদ্যালয়ৰ মাজত হিন্দী ভাষাৰ বাবে আইচিচিআৰ অধ্যাপকৰ পদ সৃষ্টি সম্পর্কীয় বুজাবুজি চুক্তি।
ছিয়াচেনৰ কুমাৰ পোষ্টত সক্ৰিয়ভাৱে নিয়োজিত প্ৰথমগৰাকী মহিলা বিষয়া কেপ্তেইন শিৱা চৌহানক প্ৰশংসা প্ৰধানমন্ত্ৰী

কঠোৰ প্ৰশিক্ষণ সমাপ্ত কৰি বিশ্বৰ সৰ্বোচ্চ যুদ্ধক্ষেত্ৰ ছিয়াচেনৰ কুমাৰ পোষ্টত সক্ৰিয়ভাৱে নিয়োজিত দেশৰ প্ৰথমগৰাকী মহিলা বিষয়া হিচাপে পৰিগণিত হোৱা ফায়াৰ এণ্ড ফিউৰি চেপাৰ্ছৰ কেপ্তেইন শিৱা চৌহানক প্ৰশংসা কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। ফায়াৰ এণ্ড ফিউৰি চেপাৰ্ছ কৰ্পছৰ এটা পোষ্টৰ উত্তৰত প্ৰধানমন্ত্ৰীয়ে টুইট কৰি কয় যে, "ই প্ৰতিজন ভাৰতীয়ক গৌৰৱান্বিত কৰিব, ভাৰতৰ নাৰী শক্তিৰ মনোভাৱ প্ৰতিফলিত কৰিব।"
জি এচ এ টি-২৯ কৃত্ৰিম উপগ্ৰহক কঢ়িয়াই নিয়া জি এচ এল ভি এম কে ৩-ডি২ ৰ সফল প্ৰক্ষেপণৰ বাবে ইছৰোৰ বিজ্ঞানীসকললৈ প্ৰধানমন্ত্ৰীৰ অভিনন্দন

প্ৰধানমন্ত্ৰী শ্ৰী নৰেন্দ্ৰ মোদীয়ে জি এচ এ টি-২৯ কৃত্ৰিম উপগ্ৰহক কঢ়িয়াই নিয়া জি এচ এল ভি এম কে ৩-ডি২ ৰ সফল প্ৰক্ষেপণৰ বাবে ইছৰোৰ বিজ্ঞানীসকললৈ অভিনন্দন জ্ঞাপন কৰে। “জি এচ এ টি-২৯ কৃত্ৰিম উপগ্ৰহক কঢ়িয়াই নিয়া জি এচ এল ভি এম কে ৩-ডি২ ৰ সফল প্ৰক্ষেপণৰ বাবে ইছৰোৰ বিজ্ঞানীসকললৈ মোৰ আন্তৰিক অভিনন্দন।এই দ্বৈত সফলতাই ভাৰতে প্ৰক্ষেপণ কৰা যানৰ কক্ষপথত আটাইতকৈ গধুৰ কৃত্ৰিম উপগ্ৰহ প্ৰতিস্থাপনৰ নতুন অভিলেখ গঢ়িলে। এই কৃত্ৰিম উপগ্ৰহই দেশৰ আটাইতকৈ দুৰ্গম স্থানলৈয়ো যোগাযোগ তথা ইন্টাৰনেটৰ সুবিধা প্ৰদানত সহায় কৰিব”, প্ৰধানমন্ত্ৰীগৰাকীয়ে কয়।
প্ৰধানমন্ত্ৰীয়ে ১২ এপ্ৰিলত গুজৰাটৰ আদালাজত শ্ৰী অন্নপূৰ্ণাধম ন্যাসৰ হোষ্টেল আৰু শিক্ষা কমপ্লেক্স উদ্বোধন কৰিব

প্ৰধানমন্ত্ৰী শ্ৰী নৰেন্দ্ৰ মোদীয়ে ১২ এপ্ৰিলৰ পুৱা ১১ বজাত ভিডিঅ’ কনফাৰেন্সৰ জৰিয়তে গুজৰাটৰ আদালাজত শ্ৰী অন্নপূৰ্ণাধাম ট্ৰাষ্টৰ হোষ্টেল আৰু শিক্ষা কমপ্লেক্স উদ্বোধন কৰিব। এই কাৰ্যসূচীৰ সময়ত প্ৰধানমন্ত্ৰীয়ে জন সহায়ক ন্যাসৰ হীৰামণি আৰোগ্যধামৰ আধাৰশিলাও স্থাপন কৰিব। হোষ্টেল আৰু শিক্ষা কমপ্লেক্সত ৬০০ জন শিক্ষাৰ্থী আৰু খাদ্য আদিৰ বাবে ১৫০ টা কোঠা আছে। অন্যান্য সুবিধাবোৰৰ ভিতৰত আছে জিপিএছচি, ইউপিএছচি পৰীক্ষাৰ বাবে প্ৰশিক্ষণ কেন্দ্ৰ, ই-লাইব্ৰেৰী, কনফাৰেন্স ৰুম, ক্ৰীড়া কোঠা, টিভি কোঠা, শিক্ষাৰ্থীসকলৰ বাবে প্ৰাথমিক স্বাস্থ্য সুবিধা ইত্যাদি। জন সহায়ক ন্যাসে হিৰমণি আৰোগ্য ধামৰ বিকাশ কৰিব। ইয়াত শেহতীয়া চিকিৎসা সুবিধা থাকিব যাৰ ভিতৰত আছে এসময়ত 14 জন ব্যক্তিৰ ডায়েলাইচিছ সুবিধা, 24 ঘণ্টা ৰক্ত যোগান সুবিধা থকা ৰক্ত বেঙ্ক, চৌব্বিশ ঘণ্টা চিকিৎসা দোকান, আধুনিক পৰীক্ষাগাৰ আৰু স্বাস্থ্য পৰীক্ষাৰ বাবে শীৰ্ষ শ্ৰেণীৰ সঁজুলি। ই আয়ুৰ্বেদ, হোমিঅ’পেথি, আকুপাংচাৰ, যোগ ঔষধ আদিৰ বাবে আধুনিক সুবিধাৰ সৈতে এক ডে-কেয়াৰ কেন্দ্ৰও হ’ব। প্ৰাথমিক চিকিৎসা প্ৰশিক্ষণ, টেকনিচিয়ান প্ৰশিক্ষণ আৰু চিকিৎসকৰ প্ৰশিক্ষণসুবিধাও উপলব্ধ হ’ব।
প্ৰধানমন্ত্ৰীয়ে কাশী বিদ্বৎ পৰিষদৰ সভাপতি অধ্যাপক ৰাম যত্ন শুক্লাৰ মৃত্যুত শোক প্ৰকাশ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ৰাষ্ট্ৰপতি কাশী বিদ্বৎ পৰিষদৰ সভাপতি অধ্যাপক ৰাম যত্ন শুক্লাৰ মৃত্যুত শোক প্ৰকাশ কৰিছে। প্ৰধানমন্ত্ৰীয়ে অধ্যাপক শুক্লাৰ মৃত্যুক শৈক্ষিক, আধ্যাত্মিক আৰু সাংস্কৃতিক জগতৰ বাবে এক অপূৰণীয় ক্ষতি বুলি অভিহিত কৰে। প্ৰধানমন্ত্ৰীয়ে এইদৰে টুইট কৰে: "কাশী বিদ্ৱৎ পৰিষদৰ সভাপতি অধ্যাপক ৰামযত্ন শুক্লাজীৰ মৃত্যু শৈক্ষিক, আধ্যাত্মিক আৰু সাংস্কৃতিক জগতৰ বাবে এক অপূৰণীয় ক্ষতি। সংস্কৃত ভাষা আৰু পৰম্পৰাগত শাস্ত্ৰ সংৰক্ষণত তেওঁ গুৰুত্বপূৰ্ণ ভূমিকা পালন কৰিছিল। এই দুখৰ সময়ত তেওঁৰ পৰিয়াললৈ মোৰ সমবেদনা থাকিল। ওম শান্তি!"
প্ৰধানমন্ত্ৰীয়ে ২৯ মে, ২০২২ তাৰিখে মন কী বাতৰ বাবে তথ্য ভাগ বতৰা কৰিবলৈ সকলোকে আমন্ত্ৰণ জনাইছ

প্ৰধানমন্ত্ৰী শ্ৰী নৰেন্দ্ৰ মোদীয়ে ২৯ মে, ২০২২ তাৰিখে মন কী বাতৰ বাবে তথ্য ভাগ-বতৰা কৰিবলৈ সকলোকে আমন্ত্ৰণ জনাইছে। এক টুইটযোগে প্ৰধানমন্ত্ৰীয়ে কয়; "মই আপোনালোক সকলোকে এই মাহৰ ২৯ তাৰিখে অনুষ্ঠিত হ’বলগীয়া #MannKiBaat বাবে আপোনালোকৰ তথ্য ভাগ বতৰা কৰিবলৈ আমন্ত্ৰণ জনাইছো। মই নমো এপ আৰু মাইগভত আপোনালোকৰ মন্তব্যৰ বাবে অপেক্ষা কৰি আছো। আপোনালোকে আপোনালোকৰ বাৰ্তা ১৮০০-১১-৭৮০০ ত ৰেকৰ্ড কৰিব পাৰে।"
ভাৰতীয় চলচ্চিত্রৰ ৰাষ্ট্ৰীয় সংগ্ৰহালয় উদ্বোধন কৰিলে প্ৰধানমন্ত্ৰীয়ে

প্ৰধানমন্ত্রী শ্রী নৰেন্দ্ৰ মোদীয়ে আজি মুম্বাইত এক অনুষ্ঠানত ভাৰতীয় চলচ্চিত্রৰ ৰাষ্ট্ৰীয় সংগ্ৰহালয়ৰ নতুন ভৱন উদ্বোধন কৰে। অনুষ্ঠানত মহাৰাষ্ট্রৰ ৰাজ্যপাল শ্রী চি. বিদ্যাসাগৰ ৰাও, মুখ্যমন্ত্রী শ্রী দেবেন্দ্ৰ ফাড়নাবিছ, দুগৰাকী কেন্দ্রীয় ৰাজ্যিক মন্ত্ৰী ক্ৰমে শ্রী ৰামদাস আথাৱালে আৰু কর্ণেল ৰাজ্যৱর্ধন সিং ৰাথোড়কে ধৰি বহু বিশিষ্ট ব্যক্তি উপস্থিত থাকে৷ এই উপলক্ষে আগবঢ়োৱা ভাষণত প্ৰধানমন্ত্রীয়ে কয় যে ভাৰতীয় চলচ্চিত্রৰ ৰাষ্ট্ৰীয় সংগ্ৰহালয়টোৱে উঠি অহা প্ৰজন্মক ভাৰতীয় চলচ্চিত্ৰৰ সম্বন্ধে জনা আৰু বুজাত যথেষ্ট সহায় কৰিব। এই সংগ্ৰহালয়ত ভাৰতীয় বিনোদন উদ্যোগৰ ইতিহাস সম্বন্ধে বিস্তৃত বিৱৰণ আছে। চলচ্চিত্ৰ জগতত ব্যক্তিত্বৰ খ্যাতি অর্জনৰ পূৰ্বে তেওঁলোকৰ জীৱন সংগ্রামৰ কাহিনীও সংগ্ৰহালয়ত আছে। চলচ্চিত্ৰ আৰু সমাজক এটা আনটোৰ প্ৰতিফলন বুলি উল্লেখ কৰি প্ৰধানমন্ত্রীয়ে কয় যে সমাজত যি ঘটিছে চলচ্চিত্ৰ জৰিয়তেও সেয়া প্ৰতিফলিত হয়। একেদৰে, চলচ্চিত্রৰ চৰিত্ৰসমূহ এখন সমাজৰ প্ৰতিবিম্ব। চলচ্চিত্রৰ বর্তমান ধাৰা প্ৰসংগত প্ৰধানমন্ত্রীয়ে কয় যে এনে বহু চলচ্চিত্ৰ আছে, য’ত সমস্যাৰ সমান্তৰালভাৱে সমাধানৰ কথাও দর্শকৰ আগত তুলি ধৰা হৈছে। নিঃসন্দেহে ই এক ইতিবাচক দিশ। আগতে চলচ্চিত্রত কেৱল আনন্দ আৰু সুখৰ কথা তুলি ধৰা হৈছিল। প্ৰধানমন্ত্ৰী মোদীয়ে কয় যে ভাৰতে আজি যিবোৰ সমস্যাৰ সম্মুখীন হৈছে, তাৰ সমাধানসূত্ৰ উলিয়াবলৈ নিজৰ প্ৰতি যথেষ্ট বিশ্বাস ৰখা প্ৰয়োজন। প্ৰধানমন্ত্রীয়ে বিশ্বজুৰি ভাৰতীয় চলচ্ছিত্ৰৰ প্ৰভাৱ আৰু বিস্তাৰৰ সন্দৰ্ভতো আলোকপাত কৰে৷ এই প্ৰসংগত তেওঁ বহু বিশ্ব নেতাৰ সৈতে কৰা মতবিনিময়ৰ কথা উল্লেখ কৰে, যিসকলে ভাৰতীয় ভাষাৰ গানো গাব পাৰে। চলচ্চিত্রৰ সৈতে জড়িত ব্যক্তিসকলক শুভেচ্ছা জনাই তেওঁ কয় যে তেওঁলোকৰ ছবিত যিবোৰ চৰিত্ৰ ফুটি উঠিছে, সেইবোৰে তৰুণ প্ৰজন্মৰ কল্পনাক ধৰি ৰাখিবলৈ সক্ষম হৈছে। চলচ্চিত্ৰত এই ধৰণৰ চৰিত্ৰৰ বিশ্বজুৰি গ্ৰহণযোগ্যতা আছে আৰু তৰুণ প্ৰজন্মৰ ভাৰতীয়সকলে কেৱল বেটমেনৰে অনুৰাগী নহয়, বাহুবলীৰো অনুগামী। প্ৰধানমন্ত্রীয়ে কয় যে ছফট্ পাৱাৰ হিচাপে ভাৰতৰ গ্ৰহণযোগ্যতা, ব্ৰেণ্ড ইণ্ডিয়া নামৰ প্ৰতি সুবিচাৰ আৰু বিশ্বাসযোগ্যতা বৃদ্ধি কৰাৰ ক্ষেত্ৰত ভাৰতীয় চলচ্চিত্রৰ ডাঙৰ ভূমিকা আছে। এতিয়া চিনেমাৰ জৰিয়তে অনাময়, মহিলা সবলীকৰণ, ক্রীড়াৰ দৰে গুৰুত্বপূর্ণ সামাজিক বিষয়সমূহৰ বার্তা সাধাৰণ জনতাৰ কাষলৈ লৈ গৈছে। ৰাষ্ট্ৰ নিৰ্মাণৰ সমান্তৰালভাৱে, ‘এক ভাৰত, শ্রেষ্ঠ ভাৰত’ৰ উপলব্ধিক আৰু অধিক শক্তিশালী কৰিবলৈ চলচ্চিত্ৰই গুৰুত্বপূর্ণ ভূমিকা পালন কৰে। দেশত পর্যটনৰ বিকাশতো চলচ্চিত্ৰই বৰঙণি যোগাৱাৰ বিপুল সম্ভাৱনা আছে বুলি তেওঁ মত প্ৰকাশ কৰে। দেশৰ বিভিন্ন অংশত চলচ্চিত্রৰ দৃশ্যায়নৰ বাবে একক অনুমোদন জনোৱা ব্যৱস্থা গঢ়ি তোলা হৈছে, যাতে চলচ্চিত্ৰ নির্মাণ আৰু প্ৰযোজনা আৰু সহজ হৈ পৰে৷ ফিল্ম পাইৰেচিৰ সমস্যা দূৰীকৰণত ১৯৫২ৰ চিনেমাটোগ্রাফ আইন সংশোধনৰ কাম কৰি থকা হৈছে বুলিও প্ৰধানমন্ত্ৰী সদৰী কৰে৷ প্ৰধানমন্ত্রীয়ে লগতে কয় যে এনিমেশন, ভিজুৱেল এফেক্টছ, গেমিং আৰু কমিক্স ক্ষেত্রৰ বাবে ৰাষ্ট্ৰীয় পৰ্যায়ৰ এক উৎকর্ষ কেন্দ্ৰ গঢ়ি তোলাৰ দিশত কাম কৰি আছে। জনসংযোগ আৰু বিনোদন ক্ষেত্রৰ বাবে এটি স্বতন্ত্ৰ বিশ্ববিদ্যালয় স্থাপনৰ প্ৰয়োজনীয়তাৰ ওপৰতো গুৰুত্ব দি প্ৰধানমন্ত্ৰী মোদীয়ে এই ধৰণৰ প্ৰতিষ্ঠান স্থাপনে চলচ্চিত্ৰ ব্যক্তিত্বৰ গুৰুত্বপূর্ণ পৰামর্শ আৰু মতামত আহ্বান কৰে। ভাৰতীয় চলচ্চিত্রৰ বজাৰ বৃদ্ধি দাভোছ সন্মিলনৰ দৰে বিশ্ব চলচ্চিত্ৰ সন্মিলন আয়োজনৰো প্ৰস্তাৱ আগবঢ়ায় প্ৰধানমন্ত্ৰী মোদীয়ে৷
ইণ্ডো – পেচিফিক ইকনমিক ফ্রেমৱৰ্কৰ সূচনাত প্রধানমন্ত্রী শ্রী নৰেন্দ্র মোদীৰ ভাষণ

ৰাষ্ট্রপতি বাইডেন আৰু প্রধানমন্ত্রী কিশিদা, ভার্চুৱেল মাধ্যমত যুক্ত আমাৰ সকলো নেতৃবৃন্দ, সুধীবৃন্দ, আজি এই গুৰুত্বপূর্ণ অনুষ্ঠানত আপোনালোক সকলোৰে মাজত থাকিবলৈ পাই মই আনন্দিত। ইণ্ডো – পেচিফিক ইকনমিক ফ্রেমৱর্ক হ’ল সেই ব্যৱস্থাপনা, যাৰ মাজেৰে এই অঞ্চল পৃথিৱীৰ অর্থনৈতিক প্রগতিৰ চালিকাশক্তি হৈ উঠিব। এই গুৰুত্বপূর্ণ উদ্যোগ বাস্তৱায়নৰ বাবে মই ৰাষ্ট্রপতি বাইডেনক ধন্যবাদ জনাইছো। উৎপাদন, অর্থনৈতিক কর্মকাণ্ড, আন্তর্জাতিক ব্যৱসায় বাণিজ্য আৰু বিনিয়োগৰ কেন্দ্র বিন্দুত আছে ভাৰত – প্রশান্ত মহাসাগৰীয় অঞ্চল। শতাব্দীৰ পিছত শতাব্দী ধৰি এই অঞ্চলৰ ব্যৱসায় বাণিজ্যৰ কেন্দ্রত আছে ভাৰত – ইতিহাস তাৰ সাক্ষী। এই প্রসঙ্গত এটা কথা উল্লেখ কৰিলে অত্যুক্তি নহ’ব, সেয়া হ’ল বিশ্বৰ প্রাচীনতম বাণিজ্যিক বন্দৰটো ভাৰতত আমাৰ নিজৰ ৰাজ্য গুজৰাটৰ লোথালত আছিল। এই অঞ্চলৰ অর্থনৈতিক বিভিন্ন সমস্যাৰ সমাধানত আমি যাতে অভিন্ন আৰু সৃজনশীল কিছু উদ্যোগ ল’ব পাৰো, সেয়া নিশ্চিত কৰা অত্যন্ত গুৰুত্বপূর্ণ। সুধীবৃন্দ, সমন্বিত আৰু সুবিধাজনক ইণ্ডো – পেচিফিক ইকনমিক ফ্রেমৱর্ক গঢ়ি তুলিবলৈ আপোনালোকৰ সকলোৰে সৈতে ভাৰতে একত্ৰিত হৈ কাম কৰিব। মই বিশ্বাস কৰো, এটা বিশ্বস্ত সৰবৰাহ শৃঙ্খলাৰ তিনিটা প্রধান স্তম্ভ থকা প্রয়োজন – আস্থা, স্বচ্ছতা আৰু সময় মানি কাম কৰা, অর্থাৎ ট্রাষ্ট, ট্রান্সপাৰেন্সি আৰু টাইমলিনেছ। মই আশাবাদী যে এই ফ্রেমৱর্কে সংশ্লিষ্ট তিনিটা স্তম্ভক শক্তিশালী কৰি তোলাত সহায় কৰিব। ইয়াৰ মাধ্যমত ভাৰত – প্রশান্ত মহাসাগৰীয় অঞ্চলত উন্নয়ন, শান্তি আৰু সমৃদ্ধি অটুট থাকিব। বহুত বহুত ধন্যবাদ।
তিৰুবল্লুবৰ দিৱস উপলক্ষে মহান তিৰুবল্লুবৰলৈ শ্ৰদ্ধা নিবেদন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে তিৰুবল্লুবৰ দিৱস উপলক্ষে মহান তিৰুবল্লুবৰলৈ শ্ৰদ্ধা নিবেদন কৰিছে। এটি টুইটত প্ৰধানমন্ত্ৰীগৰাকীয়ে কয়; "তিৰুবল্লুবৰ দিৱসত মই মহান তিৰুবল্লুবৰলৈ শ্ৰদ্ধা নিবেদন কৰিছো। তেওঁৰ আদৰ্শৰাজি অন্তৰ্দৃষ্টিসম্পন্ন আৰু ব্যৱহাৰিক… তেওঁলোক তেওঁলোকৰ বিবিধ প্ৰকৃতি আৰু বৌদ্ধিক গভীৰতাৰ বাবে স্বকীয়। যোৱা বছৰ গ্ৰহণ কৰা কন্যাকুমাৰীৰ তিৰুবল্লুবৰ প্ৰতিমূৰ্তি আৰু বিবেকানন্দ ৰক মেম'ৰিয়েলৰ এটা ভিডিঅ' শ্বেয়াৰ কৰিছো।"
২০ অনূৰ্ধ্ব বিশ্ব চেম্পিয়নশ্বিপৰ ছোৱালীৰ ৪০০মিটাৰ দৌৰত স্বৰ্ণ জয় কৰাৰ বাবে হিমা দাসক প্ৰধানমন্ত্ৰীৰ অভিনন্দন

২০ অনূৰ্ধ্ব বিশ্ব চেম্পিয়নশ্বিপৰ ছোৱালীৰ ৪০০মিটাৰ দৌৰত স্বৰ্ণ জয় কৰাৰ বাবে দৌৰবিদ হিমা দাসক প্ৰধানমন্ত্ৰী শ্ৰী নৰেন্দ্ৰ মোদীয়ে অভিনন্দন জনাইছে। এক শুভেচ্ছা বাৰ্তাত প্ৰধানমন্ত্ৰীয়ে কয়, “যিগৰাকীয়ে ২০ অনূৰ্ধ্ব বিশ্ব চেম্পিয়নশ্বিপৰ ৪০০মিটাৰত ঐতিহাসিক স্বৰ্ণ পদক জয় কৰাৰ বাবে দৌৰবিদ হিমা দাসক লৈ ভাৰতবাসী আনন্দিত হোৱাৰ লগতে গৌৰৱান্বিত হৈছে। তেওঁক অভিনন্দন জনাইছো! তেওঁৰ এই সাধনাই নিশ্চিতভাৱে অনাগত দিনত যুৱ খেলুৱৈসকলক প্ৰেৰণা যোগাব।”
জাপানৰ প্ৰাক্তন প্ৰধানমন্ত্ৰী আবে শ্বিনজোৰ কৰুণ মৃত্যুত প্ৰধানমন্ত্ৰীয়ে শোক আৰু দুখ প্ৰকাশ কৰিছ

জাপানৰ প্ৰাক্তন প্ৰধানমন্ত্ৰী আবে শ্বিনজোৰ শোকাৱহ মৃত্যুত প্ৰধানমন্ত্ৰীয়ে শোক আৰু দুখ প্ৰকাশ কৰিছে। শ্ৰী মোদীয়ে শ্ৰী আবেৰ সৈতে তেওঁৰ সম্পৰ্ক আৰু বন্ধুত্বৰ আলোকপাত কৰে আৰু ভাৰত–জাপান সম্পৰ্কক এক বিশেষ কৌশলগত আৰু গোলকীয় অংশীদাৰিত্বৰ স্তৰলৈ উন্নীত কৰাৰ বাবে তেওঁ আগবঢ়োৱা অপৰিসীম অৱদানৰ ওপৰত মন্তব্য কৰে। শ্ৰী মোদীয়ে ২০২২ চনৰ ৯ জুলাইত আবে শ্বিনজোৰ প্ৰতি গভীৰ সন্মান জনাই এদিনীয়া ৰাষ্ট্ৰীয় শোকৰ দিন হিচাপে ঘোষণা কৰে। প্ৰধানমন্ত্ৰীয়ে টকিঅ'ত তেওঁলোকৰ শেহতীয়া বৈঠকৰ এখন আলোকচিত্ৰও বিনিময় কৰে। এলানি টুইটত প্ৰধানমন্ত্ৰীয়ে কয়, "মোৰ প্ৰিয় বন্ধু শ্বিনজো আবেৰ কৰুণ মৃত্যুত মই হতবাক হৈ পৰিছো আৰু দুঃখিতও হৈছো। তেওঁ এজন গোলকীয় ৰাজনীতিবিদ, এজন উৎকৃষ্ট নেতা আৰু এজন উল্লেখযোগ্য প্ৰশাসক আছিল। তেওঁ জাপান আৰু বিশ্বক এক উন্নত স্থান হিচাপে গঢ়ি তুলিবলৈ নিজৰ জীৱন উৎসৰ্গা কৰিছিল।" "শ্ৰীযুত আবেৰ সৈতে মোৰ সম্পৰ্ক বহু বছৰ পুৰণি। গুজৰাটৰ মুখ্যমন্ত্ৰী হিচাপে মোৰ কাৰ্যকালত মই তেওঁক চিনি পাইছিলো আৰু মই প্ৰধানমন্ত্ৰী হোৱাৰ পিছতো আমাৰ বন্ধুত্ব অব্যাহত আছিল। অৰ্থনীতি আৰু গোলকীয় বিষয়ত তেওঁৰ তীক্ষ্ণ অন্তৰ্দৃষ্টিয়ে সদায় মোৰ ওপৰত গভীৰ প্ৰভাৱ পেলাইছিল।" "মোৰ শেহতীয়া জাপান ভ্ৰমণৰ সময়ত, মই শ্ৰীযুত আবেক পুনৰ লগ কৰাৰ আৰু বহুতো বিষয় আলোচনা কৰাৰ সুযোগ পাইছিলো। তেওঁ সদায়ৰ দৰে কৌতুকপূৰ্ণ আৰু অন্তৰ্দৃষ্টিসম্পন্ন আছিল। মই নাজানিছিলো যে এইটো আমাৰ শেষ সাক্ষাৎ হ'ব। তেওঁৰ পৰিয়াল আৰু জাপানী লোকসকলৰ প্ৰতি মোৰ আন্তৰিক সমবেদনা থাকিল।" "ভাৰত–জাপানৰ সম্পৰ্কক এক বিশেষ কৌশলগত আৰু গোলকীয় অংশীদাৰিত্বৰ স্তৰলৈ উন্নীত কৰাৰ ক্ষেত্ৰত শ্ৰীযুত আবেয়ে এক অপৰিসীম অৱদান আগবঢ়াইছে। আজি সমগ্ৰ ভাৰতে জাপানৰ সৈতে শোক প্ৰকাশ কৰিছে আৰু এই কঠিন মুহূৰ্তত আমি আমাৰ জাপানী ভাই–ভনীসকলৰ সৈতে একত্ৰিত হৈ থিয় দিছো।" "প্ৰাক্তন প্ৰধানমন্ত্ৰী আবে শ্বিনজোৰ প্ৰতি আমাৰ গভীৰ শ্ৰদ্ধাৰ চিহ্ন হিচাপে, ২০২২ চনৰ ৯ জুলাইত এদিনীয়া ৰাষ্ট্ৰীয় শোক দিৱস পালন কৰা হ'ব।" "টকিঅ'ত মোৰ বন্ধু শ্বিনজো আবেৰ সৈতে হোৱা মোৰ শেহতীয়া সাক্ষাতৰ এখন ফটো বিনিময় কৰিছো। ভাৰত–জাপানৰ সম্পৰ্ক শক্তিশালী কৰাৰ ক্ষেত্ৰত সদায় উৎসাহী হৈ থকা তেওঁ অলপতে জাপান–ভাৰত সংস্থাৰ অধ্যক্ষৰ দায়িত্ব গ্ৰহণ কৰিছিল।"
ছত্তীশগড়ৰ প্ৰতিষ্ঠা দিৱসত ইয়াৰ লোকসকলক প্ৰধানমন্ত্ৰীৰ শুভেচ্ছা জ্ঞাপ

প্ৰধানমন্ত্ৰী শ্ৰী নৰেন্দ্ৰ মোদীয়ে ছত্তীশগড়ৰ প্ৰতিষ্ঠা দিৱস উপলক্ষে ইয়াৰ লোকসকলক শুভেচ্ছা জ্ঞাপন কৰিছে। এটি টুইটত প্ৰধানমন্ত্ৰীগৰাকীয়ে কয়; "ছত্তীশগড়ৰ প্ৰতিষ্ঠা দিৱসত ৰাজ্যখনৰ সকলো লোকলৈ আন্তৰিক শুভেচ্ছা জনালো। লোকগীত, লোক নৃত্য আৰু কলা-সংস্কৃতিৰ বাবে এক অনন্য পৰিচয় থকা ৰাজ্যখনে প্ৰগতিৰ যেন নতুন শিখৰত উপনীত হয়, মই তাৰেই কামনা কৰিলো।"
স্মাৰকৰ জৰিয়তে ৰাষ্ট্ৰীয় গৌৰৱৰ স্থাপন

৩১ অক্টোবৰ ২০১৬ তাৰিখে ‘এক ভাৰত শ্ৰেষ্ঠ ভাৰত’ মুকলিৰ সময়ত প্ৰধানমন্ত্ৰী নৰেন্দ্ৰ মোদীয়ে কৈছিল, ‘‘চৰ্দাৰ পেটেলে আমাৰ এক ভাৰত দিছিল৷ এতিয়া ১২৫ কোটি ভাৰতীয়ৰ দায়িত্ব হ’ল শ্ৰেষ্ঠ ভাৰত নিৰ্মাণ কৰা৷’’ এই চিন্তাধাৰাক নৰেন্দ্ৰ মোদীয়ে প্ৰধানমন্ত্ৰী হোৱাৰ পূৰ্বেও মানি চলিছিল৷ নৰেন্দ্ৰ মোদীয়ে ৰাষ্ট্ৰীয় নায়কসকলক সন্মানিত কৰিবলৈ বিচাৰে যিসকলে একতা, সুৰক্ষা, সাৰ্বভৌমত্ব আৰু বিকাশৰ বাবে নিজৰ জীৱন ত্যাগ কৰিছিল? তেওঁ আমাৰ ইতিহাস আৰু ঐতিহ্য আমাৰ ৰাষ্ট্ৰৰ গৌৰৱৰ অংশীদাৰ হোৱাটো বিচাৰে৷ ইয়াৰে এটা উদাহৰণ হ’ল দাণ্ডীৰ ৰাষ্ট্ৰীয় লোণ সত্যাগ্ৰহ স্মাৰক৷ এই স্মাৰকত ১৯৩০ চনত মহাত্মা গান্ধীয়ে ৮০জন সহযোগীৰ সৈতে সত্যাগ্ৰহীসকলৰ সৈতে কৰা দাণ্ডী যাত্ৰা প্ৰতিফলিত হৈছে৷ তাৰোপৰি ১৮২ মিটাৰ উচ্চতাৰ চৰ্দাৰ বল্লভভাই পেটেলৰ ষ্টেচু অব্ ইউনিটীৰ মুৰ্তিও এক অন্যতম উদাহৰণ৷ নৰেন্দ্ৰ মোদীয়ে গুজৰাটৰ মুখ্যমন্ত্ৰী হৈ থাকোঁতেই এই মুৰ্তিৰ বিষয়ে সদিচ্ছা প্ৰকাশ কৰিছিল৷ এই মুৰ্তি কেৱল ভাৰতৰ লৌহ মানৱৰ প্ৰতি উচৰ্গাই নহয়, এয়া সকলো ভাৰতীয়ৰ বাবে এক গৌৰৱৰ বিষয়ো৷ বহু দশকজুৰি নেতাজী সুভাষ চন্দ্ৰ বসুৰ পৰিয়ালে তেওঁৰ জীৱন সম্বন্ধীয় ফাইলসমূহ সাৰ্বজনিক হোৱাটো বিচাৰি আছিল৷ পূৰ্বৰ চৰকাৰে এই ক্ষেত্ৰত সিদ্ধান্ত লোৱাত অক্ষম হৈছিল৷ ২০১৫ চনৰ অক্টোবৰ মাহত যেতিয়া নৰেন্দ্ৰ মোদীয়ে তেওঁৰ বাসভৱনত নেতাজীৰ পৰিয়ালক সাক্ষাৎ কৰিছিল, তেতিয়া তেওঁ কৈছিল, ‘‘ইতিহাসক চেপি ধৰাৰ কোনো কাৰণ মই নেদেখো৷’’ ইয়াৰ পিছতে ফাইলসমূহ সাৰ্বজনিক কৰা হৈছিল আৰু ডিজিটেল প্লেটফ’ৰ্মত সঞ্চয় কৰা হৈছিল৷ ১৯৪০ চনৰ মাজভাগত লালকিল্লাত আইএনএৰ যেতিয়া গোচৰ ৰুজু হৈছিল তেতিয়া ই সমগ্ৰ দেশকে জোকাৰি গৈছিল৷ আনহাতে যিটো ভৱনত এই গোচৰ ৰুজু কৰা হৈছিল সেই ভৱনটোৰ কথা সকলোৱে পাহৰি গৈছিল৷ এই বৰ্ষৰ সুভাষ বসুৰ জয়ন্তীত প্ৰধানমন্ত্ৰীয়ে সেই ভৱনটোতে এটা সংগ্ৰহালয় মুকলি কৰে আৰু ইয়াক নেতাজী তথা ভাৰতীয় ৰাষ্ট্ৰীয় আৰ্মীলৈ উচৰ্গা কৰে৷ চাৰিটা সংগ্ৰহালয়যুক্ত এই ভৱনটোক ‘‘ক্ৰান্তি মন্দিৰ’’ নাম দিয়া হৈছে৷ এই সংগ্ৰহালয়ৰ দ্বাৰা ১৮৫৭ চনৰ স্বাধীনতা যুঁজৰ সেনানীসকলক তথা জালিয়ানাৱালাবাগৰ নৰসংহাৰৰ ঘটনাও স্মৰণ কৰা হৈছে৷ দুৰ্যোগৰ সময়ত সহায় আগবঢ়োৱা আৰক্ষী কৰ্মীলৈ প্ৰধানমন্ত্ৰীলে নেতাজী সুভাষ চন্দ্ৰ বসু পুৰষ্কাৰৰ কথাও ঘোষণা কৰিছে৷ যোৱা চাৰি বছৰত আমাৰ দেশৰ ইতিহাসৰ বহুতো মহান নেতাৰ সোঁৱৰণত স্মাৰক স্থাপন কৰা হৈছে৷ নৰেন্দ্ৰ মোদীৰ আন এটা মূল চিন্তাধাৰা হ’ল পঞ্চতীৰ্থ- বাবাচাহেব ভীমৰাও আম্বেদকাৰৰ প্ৰতি উৎসৰ্গিত পাঁচটা স্মাৰক৷ এই পাঁচটা স্থান হ’ল- তেওঁৰ জন্মস্থান মহু, লণ্ডনৰ সেই স্থান য’ত তেওঁ অধ্যয়ন কৰিছিল, নাগপুৰৰ দীক্ষা ভূমি, দিল্লীৰ মহাপৰিনিৰ্বাণ স্থল আৰু মুম্বাইৰ চৈত্য ভূমি৷ যেতিয়া তেওঁ গুজৰাটৰ মুখ্যমন্ত্ৰী হৈ আছিল তেতিয়া তেওঁ কচ্চত শ্যামজী কৃষ্ণ ভাৰ্মাৰ স্মাৰক মুকলি কৰিছিল৷ হাৰিয়ানাত তেওঁ সমাজ সংস্কাৰত ছাৰ ছোটু ৰামৰ মুৰ্তি মুকলি কৰিছিল৷ তেওঁ আৰৱ সাগৰৰ মুম্বাই উপকূলত শিৱাজী স্মাৰকৰ আধাৰশিলা স্থাপন কৰিছে৷ দিল্লীত প্ৰধানমন্ত্ৰীয়ে নেচনেল ছায়েন্স চেণ্টাৰত চৰ্জাৰ পেটেল গেলেৰী মুকলি কৰিছে৷ শেহতীয়াকৈ তেওঁ ৰাষ্ট্ৰীয় আৰক্ষী স্মাৰক ৰাষ্ট্ৰলৈ উচৰ্দা কৰিছে৷ এই স্মাৰকৰ জৰিয়তে কৰ্তব্যত নিয়োজিত থকা অৱস্থাত দেশৰ হকে প্ৰাণ বলি দিয়া ৩৩,০০০ আৰক্ষীৰ ত্যাগক স্মৰণ কৰা হৈছে৷ এই সপ্তাহৰ ভিতৰতে ৰাষ্ট্ৰীয় যুদ্ধ স্মাৰকো মুকলি কৰা হ’ব৷ এয়া স্বাধীনতাৰ সময়ৰে পৰা বিভিন্ন যুদ্ধত প্ৰাণ বলি দিয়া সকলৰ প্ৰতি উচৰ্গা কৰা হৈছে৷ স্মাৰকসমূহ হ’ল ত্যাগৰ সোঁৱৰণস্বৰূপ যিয়ে আমাৰ উন্নত জীৱনলৈ অৰিহণা আগবঢ়াইছে৷ তেওঁলোক বৰ্তমান আৰু ভৱিষ্যতৰ উৎসাহৰ প্ৰতিমুৰ্তি৷ এই স্মাৰকসমূহ নৰেন্দ্ৰ মোদীৰ তত্বাৱধানত নিৰ্মাণ কৰা হৈছে৷ এয়া একতা আৰু গৌৰৱৰ সেই ভাৱনাক প্ৰকট কৰে যাক পোষণ কৰাটো অতিশয় আৱশ্যক৷